EkBass/fiwiki-20250220-pages-articles huggingface dataset:
Organoboraanit

Orgaanoboraanit ovat boraanin BH3 johdannaisia, joissa yksi tai useampi vety on korvautunut jollakin hiiliryhmällä. Organoboraaneilla on tärkeitä tehtäviä orgaanisen kemian reaktioissa, tärkeimpänä hydroboraatio-oksidaatio. == Ominaisuuksia == C-B -sidos on lievästi poolinen (elektronegatiivisuusarvot 2,5 ja 2,0) ja alkyyliboraanit ovat yleensä melko pysyviä, mutta hapettuvat helposti Organoboraaneilla on tyypillistä myös kompleksiyhdisteiden muodostuminen.. Vinyyliryhmä ja aryyliryhmä tekevät boorista vähemmät elektrofiilisen ja boorin ja hiilen välinen sidos saa hieman kaksoissidoksen luonnetta. Orgaanoboraanit luokitellaan vahvoiksi elektrofiileiksi, koska boori ei pysty hankkimaan täyttä elektronioktettia. Toisin kuin muut boraanit organoboraanit eivät dimerisoidu. == Synteesi == Yksinkertaisia boraaneja kuten trietyyliboraania voidaan valmistaa booritrifluoridista tai jostain muusta boorin ja halogeenialkuaineen yhdisteestä Grignardin reaktiolla. Muita tapoja syntetisoida erilaisia organoboraaneja on esimerkiksi diboraanin ja jonkin alkyyliboraanin välinen reaktio == Katso myös == * Organobooriyhdisteet ==Lähteet== Luokka:Boraanit Luokka:Orgaaniset yhdisteet
Dailymotion

Dailymotion on ranskalaislähtöinen Internetin videolevityssivusto. Sivusto perustettiin 15. maaliskuuta 2005, kuukausi Internetin suosituimman videolevityssivuston YouTuben perustamisen jälkeen. Uusia videoita lisätään palveluun päivittäin noin 16 000 kappaletta ja videoita katsotaan 26 miljoonaa kertaa päivässä.http://www.timesonline.co.uk/tol/news/world/article638866.ece Palvelun videoissa käytetään nykyaikaista HD-tekniikkaa. == Eri maiden versioita == Maa URL Kieli http://www.dailymotion.com/ http://www.dailymotion.com/us englanti http://www.dailymotion.com/gb englanti http://www.dailymotion.com/ca-en / fr englanti ja ranska http://www.dailymotion.com/fr ranska http://www.dailymotion.com/de saksa http://www.dailymotion.com/nl hollanti http://www.dailymotion.com/de saksa http://www.dailymotion.com/es espanja http://www.dailymotion.com/it italia http://www.dailymotion.com/dk tanska http://www.dailymotion.com/se ruotsi http://www.dailymotion.com/pl puola == Lähteet == == Aiheesta muualla == * Dailymotion Video Embed Generator Luokka:Videonlevityssivustot Luokka:Ranskalaiset verkkosivustot
Prince of Wales Fort

Prince of Wales Fort on Churchillin kaupungissa Manitobassa Kanadassa Hudsoninlahden rannalla sijaitseva linnoitus, jonka rakennustyöt aloitettiin vuonna 1731. Paikalla on sijainnut aiemmin Churchill River Post -niminen vuonna 1717 rakennettu hirsilinnoitus, jonka rakennutti Hudson's Bay Companyn edustaja James Knight. Linnoite nimettiin Prince of Wales Fortiksi vuonna 1719, mutta siitä käytetään edelleen myös nimeä Fort Prince of Wales. Linnoitus sijaitsi Churchilljoen länsirannalla ja sen tehtävänä oli turvata ja edistää Hudson's Bay Companyn turkiskauppaa alueella. Nykyisinkin olemassa olevan kivilinnoituksen rakennustyöt aloitettiin 1731, mutta rakennus ei koskaan valmistunut kokonaisuudessaan. Linnoituksessa oli yhteensä 42 tykkiä, ja tulivoimaa oli tarkoitus täydentää Churchilljoen vastarannalla sijaitsevan Cape Merryn kuuden tykin patterin avulla. Vuonna 1782 ranskalaisten sotalaivojen miehistö valtasi linnoituksen. Linnoitusta puolustaneet 22 miestä antautuivat ampumatta laukaustakaan. Linnoituksen hallinta palautettiin Hudson's Bay Companylle 1783, mutta ranskalaiset miehittäjät olivat tuhonneet osan linnoituksesta. Tämän jälkeen linnoituksen merkitys alkoi vähentyä samalla kun turkiskauppa hiipui. Kun Hudson Bay Railway valmistui Churchilliin saakka 1929, aloitettiin linnoituksen kunnostustyö käyttäen apuna rautatien rakentajien työpanosta ja työkaluja. ==Aiheesta muualla== * Manitoba Historical Society * Parks Canada Luokka:Kanadan linnoitukset Luokka:Manitoban historia
The Philosophy of Humanism

The Philosophy of Humanism on yhdysvaltalaisen Corliss Lamontin kirja humanistisesta elämänkäsityksestä. Teoksen ensimmäinen painos ilmestyi 1949, ja siitä on julkaistu useita painoksia. Kahdeksas tarkistettu laitos ilmestyi 1997 ja uusintapainoksena 2001. == Lähteet == == Kirjallisuus == * == Aiheesta muualla == * Lamont, Corliss: The Philosophy of Humanism, Eighth Edition. Corliss Lamont Website. Luokka:Kirjat humanismista Luokka:Vuoden 1949 kirjat Luokka:Yhdysvaltalaiset tietokirjat
Arvo-osuus

Arvo-osuus tarkoittaa arvo-osuusjärjestelmään kuuluvaa arvopaperia. Tyypillinen arvo-osuus on pörssiosake, mutta se voi olla muunkinlainen arvopaperi. Arvo-osuudet säilytetään arvo-osuustileillä. Suomessa valtaosa arvo-osuuksista on pörssiyritysten liikkeeseen laskemia. == Arvo-osuuksien lajeja == Suomen laissa arvo-osuus tarkoittaa osaketta, osuutta, muuta oikeutta, muuta rahoitusvälinettä tai muuta arvopaperia. Arvo- osuusjärjestelmässä pidetään luetteloita seuraavista arvo-osuuksista: * Osake tai muu osuus yhtiön omaan pääomaan (mm. osuuskunnan osuus) * Edellisiin liittyvä merkintäoikeus, osinko-, korko- tai muu tuotto-oikeus * Rahasto-osuus tai siihen rinnastettava yhteissijoitusyrityksen osuus * Osuus joukkovelkakirjalainaan, siihen rinnastuva velallisen sitoumus * Edellisiin liittyvä korko- tai muu tuotto-oikeus * Osto- tai myyntioikeus Arvo-osuus voi näiden lisäksi olla myös yhdistelmä tai muu sopimukseen tai sitoumukseen perustuva oikeus. Optio-oikeus tai merkintäoikeus muuttuu itsenäiseksi arvo- osuudeksi, kun se irtoaa osakkeesta tai muusta arvo-osuudesta ja muuttuu erilliseksi siirtokelpoiseksi oikeudeksi. Arvo-osuusjärjestelmässä pidetään lisäksi kirjaa myös arvo-osuuksiin liittyvistä oikeuksista kuten panttioikeuksista ja velvollisuuksista. == Osakkeet arvo-osuuksina == Arvo- osuusjärjestelmään kuuluvat osakkeet ovat tyypillisesti listayhtiöiden osakkeita. Julkinen noteeraus ei kuitenkaan ole välttämätön. Suomen arvo- osuusjärjestelmässä on jonkin verran myös listaamattomien yhtiöiden osakkeita. == Katso myös == * Arvo-osake * Arvo-osuusjärjestelmä * Arvo-osuustili == Lähteet == Luokka:Arvopaperioikeus Luokka:Osakeyhtiöt Luokka:Sijoittaminen
Knut Weckman

Knut Albert Weckman (2. elokuuta 1861 Hämeenlinna – 10. elokuuta 1930 Luopioinen) oli yksi ensimmäisistä Suomalaisen teatterin näyttelijöistä. Weckmanin vanhemmat olivat urkuri Gustaf Adolf Weckman ja Charlotta Sofia Schottman. Hän kävi suomalaista normaalilyseota kotikaupungissaan ja opiskeli sitten näyttämötaidetta Kaarola Avellanin johdolla. Weckman näytteli Suomalaisessa teatterissa pitkään, vuosina 1879–1915. Hänet muistettiin merkittävänä koomikkona ja esiintyjänä. Lisäksi Weckman oli yksi aikansa merkittävimmistä näyttelijöistä. Hän oli myös taitava lausuja. Weckmanilla oli merkittäviä rooleja, joista muistettavimmat olivat Nummisuutareiden Iivari, Reviisorin Hlestakov ja Pimeyden vallan Nikita. Yhteensä hän ehti esittää lähes 400 eri osaa. Erottuaan heikentyneen terveytensä takia teatterin palveluksesta hän opetti yliopistossa teologian opiskelijoille lausuntaa. Weckman ehti näytellä myös yhdessä kotimaisessa mykkäelokuvassa, Rautakylän vanhassa paroonissa (1923). Siinä hän esitti kreivi Reutercronaa. Weckmanin puoliso vuodesta 1883 oli Anna Antipin (k. 1942). Heidän tyttärensä oli tanssikoulun johtaja Toini Karto. == Lähteet == * * Wikiaineisto: Kuka kukin oli 1961 * Kuka kukin on 1954 == Aiheesta muualla == * Luokka:Suomalaiset teatterinäyttelijät Luokka:Suomalaiset koomikot Luokka:Vuonna 1861 syntyneet Luokka:Vuonna 1930 kuolleet
Juicen tori

Juicen tori on Kuopiossa Juankosken keskustaajamassa sijaitseva tori. Tori nimettiin 1980-luvulla Juankoskelta kotoisin olleen Juice Leskisen mukaan. Torilla on monumentti, jossa on Leskisen näköispatsas ja kädenjäljet. Näköispatsaan on suunnitellut kuvanveistäjä Villu Jaanisoo. Monumentissa on myös Juankoskelta lähtöisin olevien taiteilijoiden Kaj Chydeniuksen, Eija Ahvon ja Jori Sivosen kädenjäljet. Juicen patsas sijaitsee Juankosken linja- autoaseman (Poikkitie 2) ja torin laidan rakennusten (Juankoskentie 20) välillä. ==Lähteet== Luokka:Juice Leskinen Luokka:Juankosken rakennukset ja rakennelmat Luokka:Suomen aukiot Luokka:Juankoski (kaupunginosa)
LS-Liikennelinjat

LS-Liikennelinjat Oy on turkulainen vuonna 1954 perustettu liikennöitsijä, joka ajaa Turun seudun joukkoliikenteen (Föli) tilaamaa sopimusliikennettä, Varsinais-Suomen ELY-keskuksen tilaamaa Seutuplus-liikennettä ja Rauman kaupungin joukkoliikennettä. LS-Liikennelinjoilla ei kuitenkaan ole omaa kalustoa, vaan sen liikennettä hoitavat Linjaliikenne Muurinen Oy, Turun Citybus Matkat Oy, Linjaliikenne Nyholm Oy sekä Jalobus Oy. ==Linjat== Föli- linjat: 2, 2A, 2B, 2C, 2T, 8, 9, 9T, 13, 13A, 13T, 18, 21, 21A, 21B, 22, 22A, 22B, 22C, 23, 23A, 23B, 32A, 55, 55T, 56, 60, 60T, 61, 61T, 62, 67, 75, 76, 77, 78, 79, 80, 88, 90, 91, 99, 99A, 99B, 99C, 100, 101, 102, 220, 221, 300, 301, 302, 303, 401, 402, 413, 612, 614, 615, 801, 901, 902, 903, L1, L2, L3, L4, L5, L6, L7, L8, L9, L10, L11, L13, N1, N2, N3, N6, N7, N8, N9, N10, N11, N12, N13, V1, V2, V3, V4, V5, yölinjat 28, 33, 34, 82, 89, 802. Seutuplus- linjat: 100, 101, 102, 117, 118, 119, 127, 161, 162, 163, 164, 165, 171, 172, 200, 201, 202, 220, 413, 601, 602, 603, 604, 612, 613, 614, 615, 620, 630, 631, 632, 633, 635, 801, 802, 901, 902, 903, 904. Rauman Gyyt-linjat: 1A, 1B, 2A, 2B, 3, 4, 5, 6, 6X, 50, 50A, 50S, 80, 80V, 90. ==Lähteet== Luokka:Suomalaiset linja-autoyhtiöt Luokka:Turun liikenne
Shakin Oscar

Shakin Oscar oli vuosina 1967–1988 ja 1995–2014 vuosittain jaettu kansainvälinen palkinto parhaalle shakinpelaajalle. Palkinnon perusti 1967 espanjalainen toimittaja Jorge Puig yhdessä silloisen Kansainvälisen shakkitoimittajien liiton AIPE:n kanssa. Puigin kuolema 1988 ja AIPE:n toiminnan hiipuminen lopettivat myös Shakin oscarin jakamisen seuraavaan vuoteen.Kasparov wins chess Oscar. ChessBase 2002. Viitattu 20.3.2010. Vuonna 1995, pääasiassa venäläisen shakkilehden 64:n vaikutusvaltaisen päätoimittajan Aleksandr Rošalin (1936–2007) ansiosta perinne heräsi henkiin. Eniten oscareita, 11, on kerännyt Garri Kasparov.Breaking news: Anand Wins Chess Oscars for 2007. ChessBase 8.5.2008. Viitattu 20.3.2010. Palkinnon myöntämisen perusteena on 64:n järjestämä äänestys, jossa shakkiasiantuntijat ympäri maailmaa valitsevat suosikkinsa kymmeneksi edellivuoden parhaaksi pelaajaksi. Kansainvälisen raadin kokoonpano ja pistelasku on vaihdellut, mutta 2001 ääniä antoi yli 300 shakkitoimittajaa, -toimitsijaa ja suurmestaria. 2008 valitsemassa oli yli 220 shakki- ja urheilutoimittajaa. Shakkilehti 64 lakkasi ilmestymästä vuonna 2014, eikä palkintoa ole sen jälkeen jaettu. == Voittajat == : Vuosi Pelaaja Maa 1967 Bent Larsen 1968 Boris Spasski 1969 Boris Spasski 1970 Bobby Fischer 1971 Bobby Fischer 1972 Bobby Fischer 1973 Anatoli Karpov 1974 Anatoli Karpov 1975 Anatoli Karpov 1976 Anatoli Karpov 1977 Anatoli Karpov 1978 Viktor Kortšnoi 1979 Anatoli Karpov 1980 Anatoli Karpov 1981 Anatoli Karpov 1982 Garri Kasparov 1983 Garri Kasparov 1984 Anatoli Karpov 1985 Garri Kasparov 1986 Garri Kasparov 1987 Garri Kasparov 1988 Garri Kasparov 1989–94 ei palkintoja 1995 Garri Kasparov 1996 Garri Kasparov 1997 Viswanathan Anand 1998 Viswanathan Anand 1999 Garri Kasparov 2000 Vladimir Kramnik 2001 Garri Kasparov 2002 Garri Kasparov 2003 Viswanathan AnandAnand wins Chess Oscar for third time, rediff.com 2004 Viswanathan Anand 2005 Veselin Topalov 2006 Vladimir KramnikChess Oscar 2006 , The Week in Chess 654 2007 Viswanathan AnandAnand Wins Chess Oscars for 2007, ChessBase. 2008 Viswanathan Anand 2009 Magnus Carlsen 2010 Magnus Carlsen 2011 Magnus Carlsen == Lähteet == == Aiheesta muualla == *Chess Oscar FIDE:n sivuilla Oscar
Sopimus Seitsikko

Sopimus Seitsikko oli turkulaisten liikennöitsijöitten tarjousyhteenliittymä, joka ajoi Turun kaupungin joukkoliikennetoimiston tilaamaa sopimusliikennettä kevääseen 2010 asti. Sopimus Seitsikkoon kuuluivat viime vaiheessa Turun Citybus Oy, Juha Jalo Oy, Linjaliikenne Muurinen Oy ja Linjaliikenne V. Nyholm Oy. Alun perin Sopimus Seitsikkoon kuului nimensä mukaisesti seitsemän liikennöitsijää, mutta Lasse Julin Oy, Raision Linja Oy ja Raision Turistiauto Oy olivat lopettaneet toimintansa vuoden 2009 alkuun mennessä.Bussiammattilainen 1/2009, s. 13. Helsinki: Linja-autoliitto. Sopimus Seitsikolla ei enää ole liikennettä Turussa. Samat liikennöitsijät liikennöivät nykyään LS-Liikennelinjojen nimissä. == Lähteet == Luokka:Suomalaiset linja-autoyhtiöt Luokka:Turun liikenne
Andersson (liikennöitsijä)

Oy Andersson Ab oli Turun seudulla toiminut liikennöitsijä, joka ajoi sekä seutuliikennettä että Turun kaupungin joukkoliikennetoimiston tilaamaa sopimusliikennettä. Andersson ajoi Turun seudullisia linjoja TLO:n osakkaana. Oy Andersson Ab oli Suomen Paikallisliikenneliiton jäsen. Vuonna 2010 Andersson toi maahan 10 kappaletta kiinalaisia Golden Dragon XML6155 -kaupunkibusseja ensimmäisenä Suomessa. Pääkaupunkiseudulla Andersson alkoi loppusyksystä 2012 liikennöidä HSL:n linjaa 109 Westendin Linjan jätettyä konkurssihakemuksensa. Joulukuussa 2015 Turun kaupunki irtisanoi Anderssonin sopimuksen linjan 2 ajamisesta vedoten liikennöitsijän sopimusrikkeisiin kuten heikkoon luotettavuuteen, kaluston puutteellisuuteen ja puutteisiin työaikalainsäädännön noudattamisessa.Turku irtisanoi Oy Andersson Ab:n bussisopimuksen , Turun Sanomat 2.12.2015. Huhtikuussa 2016 Oy Andersson Ab ajautui konkurssiin. Samana vuonna Varsinais-Suomen käräjäoikeus tuomitsi yhtiön toimitusjohtajan, Simo Anderssonin, kymmenen kuukauden ehdolliseen vankeuteen törkeistä veropetoksista ja törkeästä kirjanpitorikoksesta. ==Lähteet== ==Aiheesta muualla== *Yhtiön kotisivut Andersson Andersson
Al Bahah

Al Bahah () on Saudi-Arabian provinssi maan eteläosassa lähellä Mekkaa. Provinssin pinta-ala on 9 921 neliökilometriä ja asukasluku oli vuoden 2017 arvion mukaan 491 900\. Se on pinta-alaltaan Saudi-Arabian pienin ja väkiluvultaan toiseksi pienin provinssi. Siellä sijaitsee muun muassa Baljurashin kaupunki, joka on kuuluisa ”lauantaitoristaan” (arab. sooqe as- sabt). Provinssin pääkaupunki on Al Bahah. == Lähteet == == Aiheesta muualla == Luokka:Saudi-Arabian provinssit
L’Abergement-Clémenciat

L’Abergement-Clémenciat on Ranskan kunta Ainin departementissa Rhône-Alpesin hallintoalueella. Kunnassa oli 832 asukasta vuonna 2021, ja sen pinta-ala on 16,0 neliökilometriä. == Lähteet == == Aiheesta muualla == Luokka:Ainin kunnat
Al Jawf (Saudi-Arabia)

Al Jawf () on Saudi-Arabian provinssi maan pohjoisosassa. Sillä on rajaa Jordanian kanssa. Provinssin pinta-ala on 100 212 neliökilometriä ja asukasluku oli vuoden 2017 arvion mukaan 528 400. Provinssin pääkaupunki on Sakaka. == Lähteet == Luokka:Saudi-Arabian provinssit
Natasha Shneider

Natasha Shneider (22. toukokuuta 1956 Moskova – 2. heinäkuuta 2008) oli venäläinen näyttelijä ja muusikko. Hänet muistetaan muun muassa Eleven-yhtyeen jäsenenä; lisäksi hän kuului lyhyesti Queens of the Stone Agen kokoonpanoon toisen Elevenin jäsenen, Alain Johanneksen kanssa. Shneider esiintyi esimerkiksi elokuvassa 2010 (1984), jossa hänellä oli kosmonautti Irina Jakuninan rooli. Hän kuoli syöpää sairastettuaan. == Aiheesta muualla == * Luokka:Venäläiset näyttelijät Luokka:Venäläiset rocklaulajat Luokka:Venäläiset kosketinsoittajat Luokka:Vuonna 1956 syntyneet Luokka:Vuonna 2008 kuolleet
Timo Lindström

Timo Lindström on seuraavien henkilöiden nimi: *Timo Lindström (1948–2022), suomalainen muusikko ja äänilevytuottaja *Timo Lindström (s. 1986), suomalainen jääkiekkomaalivahti.
Al Jawf (kaupunki)

Al-Jawf (), myös Dūmat al-Jandal () on kaupunki ja keidas Saudi-Arabian luoteisosan al-Jawfin provinssissa. Kaupunki sijaitsee an-Nafūd -aavikon pohjoisreunalla lähellä Wadi as-Sirḥānin alkulähdettä. Keidas katsottiin aiemmin osaksi Jabal Šammarin (Shammar) aluetta. Provinssin pääkaupunki Sakaka on noin 50 kilometriä Al-Jawfin itäpuolella. Muinainen Välimereltä Intian valtamerelle vievä karavaanireitti kulkee kaupungin kautta. Al-Jawf oli tärkeä levähdyspaikka Syyrian aavikon ja Arabian niemimaan välillä. Kaupunki on maataloustuotantoalueen keskus, alueella viljellään taatelia, leipäviljaa, hedelmiä ja vihanneksia. Kaupungin väkiluku on kehittynyt Saudi-Arabian väestönlaskentojen mukaan seuraavasti: 26 179 (2004) ja 32 613 (2010). ==Lähteet== Luokka:Saudi-Arabian kaupungit Luokka:Keitaat
L’Abergement-de-Varey

L’Abergement-de-Varey on Ranskan kunta Ainin departementissa Rhône-Alpesin hallintoalueella. Kunnassa oli 267 asukasta vuonna 2021. L’Abergement-de- Varey’n pinta-ala on 9,2 neliökilometriä. == Lähteet == == Aiheesta muualla == Luokka:Ainin kunnat
Ambérieu-en-Bugey

Ambérieu-en-Bugey on Ranskan kunta Ainin departementissa Rhône-Alpesin hallintoalueella. Se sijaitsee noin 50 kilometriä Lyonista koilliseen. Kunnassa oli 14 854 asukasta vuonna 2021. Ambérieu-en-Bugeyn pinta-ala on 24,6 neliökilometriä. == Lähteet == == Aiheesta muualla == Luokka:Ainin kunnat Luokka:Ranskan kaupungit
Ambérieux-en-Dombes

Ambérieux-en-Dombes on Ranskan kunta Ainin departementissa Rhône-Alpesin hallintoalueella. Kunnassa oli 1 897 asukasta vuonna 2021. Ambérieux-en- Dombesin pinta-ala on 15,9 neliökilometriä. == Lähteet == == Aiheesta muualla == Luokka:Ainin kunnat
Ambléon

Ambléon on Ranskan kunta Ainin departementissa Rhône-Alpesin hallintoalueella. Kunnassa oli 113 asukasta vuonna 2021. Ambléonin pinta-ala on 5,9 neliökilometriä. == Lähteet == ==Aiheesta muualla== Luokka:Ainin kunnat
Ambronay

Ambronay on Ranskan kunta Ainin departementissa Rhône-Alpesin hallintoalueella. Kunnassa oli 2 833 asukasta vuonna 2021. Ambronayn pinta-ala on 33,6 neliökilometriä. == Lähteet == == Aiheesta muualla == Luokka:Ainin kunnat
Ambutrix

Ambutrix on Ranskan kunta Ainin departementissa Rhône-Alpesin hallintoalueella. Kunnassa oli 786 asukasta vuonna 2021. Ambutrixin pinta-ala on 5,2 neliökilometriä. == Lähteet == == Aiheesta muualla == Luokka:Ainin kunnat
Al Madinah

Al Madinah () on Saudi-Arabian provinssi maan länsiosassa Punaisenmeren rannalla. Provinssin pinta-ala on 151 990 neliökilometriä ja asukasluku oli vuoden 2017 arvion mukaan 2 154 100. Provinssin pääkaupunki on pyhä Medina. Provinssin kuvernööri on Abdulaziz ibn Majid, joka on Ibn Sa’udin lapsenlapsi. == Lähteet == == Aiheesta muualla == Luokka:Saudi-Arabian provinssit
Andy Leslie

Andrew Roy "Andy" Leslie MNZM (s. 10. marraskuuta 1944) on uusiseelantilainen entinen rugbypelaaja. Hän pelasi Uuden-Seelannin All Blacks -maajoukkueessa ja toimi sen kapteenina 1970-luvulla.All Blacks Peliuransa jälkeen hän työskenteli valmentajan tehtävissä. Lesliestä tehtiin New Zealand Order of Meritin jäsen vuonna 2001.New Zealand Honours 26\. huhtikuuta 2007 hänet nimitettiin maansa rugbyliiton puheenjohtajaksi.Leslie named NZRU President == Lähteet == Luokka:Uusiseelantilaiset rugby union -pelaajat Luokka:Vuonna 1944 syntyneet Luokka:Elävät henkilöt
Ar Riyad

Ar Riyad () on Saudi-Arabian provinssi maan keskiosassa. Provinssin pinta-ala on 404 240 neliökilometriä ja asukasluku oli vuoden 2017 arvion mukaan 8 276 700\. Ar Riyad on pinta-alaltaan ja väkiluvultaan Saudi-Arabian toiseksi suurin provinssi. Provinssin pääkaupunki on Riad. == Lähteet == == Aiheesta muualla == Luokka:Saudi-Arabian provinssit
Andert-et-Condon

Andert-et-Condon on Ranskan kunta Ainin departementissa Rhône-Alpesin hallintoalueella. Kunnassa oli 322 asukasta vuonna 2021. Andert-et-Condonin pinta-ala on 6,9 neliökilometriä. == Lähteet == == Aiheesta muualla == Luokka:Ainin kunnat
Anglefort

Anglefort on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 1 125 asukasta, ja sen pinta-ala on 29,3 neliökilometriä. == Lähteet == == Aiheesta muualla == Luokka:Ainin kunnat
Apremont (Ain)

Apremont on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 383 asukasta, ja sen pinta-ala on 14,6 neliökilometriä. == Lähteet == == Aiheesta muualla == Luokka:Ainin kunnat
Najran (provinssi)

Najran () on Saudi-Arabian provinssi maan eteläosassa. Sillä on rajaa Jemenin kanssa. Provinssin pinta-ala on 149 511 neliökilometriä ja asukasluku oli vuoden 2017 arvion mukaan 607 100. Provinssin pääkaupunki on Najran. == Lähteet == Luokka:Saudi-Arabian provinssit
Aranc

Aranc on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 327 asukasta, ja sen pinta-ala on 21,7 neliökilometriä. == Lähteet == == Aiheesta muualla == Luokka:Ainin kunnat
Arandas

Arandas on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 141 asukasta, ja sen pinta-ala on 14,1 neliökilometriä. == Lähteet == == Aiheesta muualla == Luokka:Ainin kunnat
Arbent

Arbent on Ranskan kunta Ainin departementissa Rhône-Alpesin hallintoalueella. Kunnassa oli 3 409 asukasta vuonna 2021. Arbentin pinta-ala on 23,5 neliökilometriä. == Lähteet == ==Aiheesta muualla== Luokka:Ainin kunnat
Arboys-en-Bugey

Arboys-en-Bugey on kunta itäisessä Ranskassa Ainin departementissa Auvergne- Rhône-Alpesin hallintoalueella. ==Historia== Kunta muodostettiin 1. tammikuuta 2016 kun kaksi kuntaa Arbignieu ja Saint-Bois yhdistyivät.ARRETE portant création de la commune nouvelle d'Arboys en Bugey == Lähteet == ==Aiheesta muualla== Luokka:Ainin kunnat
Arbigny

Arbigny on kunta itäisessä Ranskassa Ainin departementissa Rhône-Alpesin hallintoalueella. Kunnassa oli 459 asukasta vuona 2021. Arbignyn pinta-ala on 17,5 neliökilometriä. == Lähteet == == Aiheesta muualla == Luokka:Ainin kunnat
Argis

Argis on Ranskan kunta Ainin departementissa Rhône-Alpesin hallintoalueella. Kunnassa oli 432 asukasta vuonna 2021. Argisin pinta-ala on 7,8 neliökilometriä. Argis sijaitsee Albarinejoen varrella, jota myötäilee myös rautatie. Lähin asema on naapurikunnassa Tenayssa. == Lähteet == == Aiheesta muualla == Luokka:Ainin kunnat
Hannah Spearritt

Hannah Louise Spearritt (s. 1. huhtikuuta 1981) on brittiläinen popmuusikko ja näyttelijä. Hän tuli tunnetuksi S Club 7 -kokoonpanon jäsenenä. Näyttelijänä Spearritt on esiintynyt muun muassa televisiosarjassa Uhka menneisyydestä ja elokuvassa Seed of Chucky (2004). Hänet on nähty myös musikaaleissa. == Aiheesta muualla == * Luokka:Englantilaiset näyttelijät Luokka:Englantilaiset poplaulajat Luokka:Vuonna 1981 syntyneet Luokka:Elävät henkilöt
Armix

Armix on kunta Ainin departementissa Rhône-Alpesin hallintoalueella. Kunnassa oli 15 asukasta vuoden 1999 väestönlaskennassa. Armixin pinta-ala on 7 neliökilometriä. == Lähteet == Luokka:Ainin kunnat
Ars-sur-Formans

Ars-sur-Formans on kunta Ainin departementissa Rhône-Alpesin hallintoalueella. Kunnassa oli 1102 asukasta vuoden 1999 väestönlaskennassa. Ars-sur-Formansin pinta-ala on 6 neliökilometriä. == Lähteet == Luokka:Ainin kunnat Luokka:Katoliset pyhiinvaelluskohteet
Artemare

Artemare on kunta Ainin departementissa Rhône-Alpesin hallintoalueella. Kunnassa oli 970 asukasta vuoden 1999 väestönlaskennassa. Artemaren pinta-ala on noin 4 neliökilometriä. == Lähteet == Luokka:Ainin kunnat
Asnières-sur-Saône

Asnières-sur-Saône on Ranskan kunta Ainin departementissa Rhône-Alpesin hallintoalueella Saône-joen varrella. Kunnassa oli 77 asukasta vuonna 2021. Asnières-sur-Saônen pinta-ala on 4,7 neliökilometriä. == Lähteet == == Aiheesta muualla == Luokka:Ainin kunnat
Japaninruusukvitteni

Japaninruusukvitteni (Chaenomeles japonica) on ruusukasveihin kuuluva pensas, joka on kotoisin Japanista. Japaninruusukvitteni kasvaa 50–80 cm:n korkuiseksi. Sen kasvutapa on koheneva, ja se muodostaa juurivesoja. Japaninruusukvitteni kukkii Suomessa touko-kesäkuussa. Sillä on 2,5 cm leveät, tavallisesti punaiset kukat. Japaninruusukvitteni tuottaa kypsinä keltaisia, halkaisijaltaan enintään noin viisisenttisiä hedelmiä. Hedelmissä on miellyttävä tuoksu, ja ne muistuttavat pientä omenaa. Tuoreena ne ovat melko kovia ja happamia. Niitä voidaan käyttää hyytelön ja liköörin valmistukseen. Kotiseudullaan japaninruusukvitteni kasvaa ravinteikkaissa, tuoreenpuoleisissa sukkessiovaiheen nuorissa lehtimetsissä. Ilmastollisesti se on temperaattinen- meridionaalinen, lievästi mereinen. Suomessa japaninruusukvitteni menestyy vyöhykkeillä I–II, suojaisilla paikoilla myös vyöhykkeellä III. Se menestyy parhaiten aurinkoisessa kasvupaikassa kuivassa, runsasmultaisessa, kalkki- ja hiekkapitoisessa maaperässä.Leena Raivio, Anne Joutsenlahti-Lankinen: Meillä kotona: Ruusukvitteni on Suomen sitruuna Viherpiha 13.12.2013. Viitattu 28.7.2020. Sitä voidaan käyttää yksittäis- ja peittopensaana, mutta se ei estä rikkakasvien kasvua. Japaninruusukvitteniä voi helposti lisätä siemenistä. Siemenet kylvetään ulos syksyllä ja ne itävät toukokuussa. Siemenkylvöllä lisätyillä taimilla on riittävän erilaiset perintötekijät pölytystä varten; japaninruusukvitteni on ristipölytteinen, niin se tarvitsee ainakin kahta eri alkuperää olevia pensaita pölytyksen varmistamiseksi. On olemassa tarharuusukvitteneiksi kutsuttuja lajikkeita, jotka ovat japanin- ja kiinanruusukvittenin risteymistä kehitettyjä. == Lähteet == * === Viitteet === == Aiheesta muualla == * Suomen Lajitietokeskus: Japaninruusukvitteni – Chaenomeles japonica * Pinkka – Lajintuntemuksen oppimisympäristö: Japaninruusukvitteni (Chaenomeles japonica) Luokka:Ruusukvittenit
Varhaismoderni

Varhaismoderni aika eli varhainen uusi aika on historian tutkimukseen liittyvä käsite, joka tarkoittaa esimodernin ja modernin maailman välistä siirtymäkautta Euroopan historiassa noin 1400/1500-luvulta 1800-luvun alkuun. Varhaismoderni Eurooppa oli maatalousvaltainen ja uskonnollinen, ja sen yhteiskunnallinen järjestys perustui sääty-yhteiskuntaan. Valtio- organisaatioiden voimistuminen, luonnontieteiden ja filosofian kehitys sekä kapitalismin nousu kuitenkin valmistelivat tietä teollistumiselle, luokkayhteiskunnalle ja muille modernin maailman ilmiöille. Luokka:Historian käsitteet Luokka:Uusi aika Luokka:Seulonnan keskeiset artikkelit bs:Novi vijek he:העת החדשה ht:Tan modèn ru:Новое время zh:近代史
Ralph Sharon

Ralph S. Sharon (17. syyskuuta 1923 Lontoo, Britannia – 31. maaliskuuta 2015 Boulder, Colorado, Yhdysvallat) oli jazzpianisti. Hän syntyi Lontoossa, mutta muutti vuonna 1953 Yhdysvaltoihin ja sai maan kansalaisuuden 1958. Sharon esiintyi ja levytti pitkään Tony Bennettin kanssa. == Lähteet == == Aiheesta muualla == * Allmusic.com: Ralph Sharon Luokka:Yhdysvaltalaiset jazzpianistit Luokka:Vuonna 1923 syntyneet Luokka:Vuonna 2015 kuolleet
Martti Mäkisalo

Martti Paavali Mäkisalo (16. huhtikuuta 1948 Mustasaari – 16. maaliskuuta 2015 Helsinki)Martti Mäkisalon muistokirjoitus Helsingin Sanomissa Viitattu 29.4.2015 oli Helsingin Sanomien kirjallisuuskriitikko, kirjailija, teologian maisteri ja Vartija-lehden päätoimittaja (2002–2008). Hän aloitti Helsingin Sanomissa vuonna 1986 Pekka Tarkan pyynnöstä. Ennen sitä hän on avustanut Kotimaa- ja Kirkko ja kaupunki -lehtiä. == Teokset == * * * * * * * * == Lähteet == * Helsingin Sanomien kriitikot esittäytyvät === Viitteet === == Aiheesta muualla == * Suomen kirjailijat -tietokanta (Arkistoitu linkki) Luokka:Suomalaiset kirjailijat Luokka:Suomalaiset kirjallisuuskriitikot Luokka:Suomalaiset teologit Luokka:Vuonna 1948 syntyneet Luokka:Vuonna 2015 kuolleet
John Farrow

John Villiers Farrow (10. helmikuuta 1904 Sydney, Australia – 28. tammikuuta 1963 Beverly Hills, Kalifornia) oli Oscar-palkittu australialainen elokuvaohjaaja, tuottaja ja käsikirjoittaja. John Farrow aloitti kirjoitustyönsä työskennellessään merimiehenä 1920-luvun alussa. Hän muutti Hollywoodiin työskennelläkseen elokuvien parissa merenkulun asiantuntijana ja myöhemmin hänestä tuli käsikirjoittaja. Hän käsikirjoitti elokuvia vuosina 1927–1959 ja toimi myös ohjaajana 1934–1959. Farrow kirjoitti myös novelleja, näytelmiä ja elämäkertoja. Farrow oli kahdesti Oscar-ehdokkaana. Hän voitti parhaan sovitetun käsikirjoituksen Oscar-palkinnon elokuvasta Maailman ympäri 80 päivässä vuonna 1957. Farrow avioitui näyttelijä Maureen O'Sullivanin kanssa vuonna 1936 ja liitosta syntyi seitsemän lasta, mukaan lukien näyttelijä Mia Farrow. Farrow kuoli sydäninfarktiin 58-vuotiaana 1963 ja hänet haudattiin Holy Crossin hautausmaalle Kaliforniaan. ==Aiheesta muualla== * * Luokka:Australialaiset elokuvaohjaajat Luokka:Australialaiset elokuvakäsikirjoittajat Luokka:Australialaiset elokuvatuottajat Luokka:Hollywood Walk of Fame Luokka:Oscar-palkinnon saajat Luokka:Vuonna 1904 syntyneet Luokka:Vuonna 1963 kuolleet
Vaasan Kantarellis

Vaasan Kantarellis on entinen vaasalainen kaukalopalloseura. Se on pelannut Suomen pääsarjatasolla eli Kaukalopalloliigassa yhteensä seitsemän kautta ilman suurempaa menestystä. joukkue oli mukana Kaukalopalloliigassa jo sen ensimmäisellä toimintakaudella eli 1990-1991. Viimeisen kerran seura esiintyi pääsarjassa kaudella 1998-1999. Seitsemän kauden aikana Kantarellis kerkesi pelata 157 liigaottelua. Näistä se voitti 40 ja pelasi yhdeksän tasan. Näin pisteitä kertyi kaiken kaikkiaan 89. Kaudella 1999-2000 toiminta jatkui I. divisioonassa putoamisen jälkeen. Tämän jälkeen Kantarelliksen paikalla I divisioonassa jatkoi vaasalainen Team Apache.http://www.kaukalopalloliitto.fi/wanhat/9900/1b.html Vaasan Kantarelliksen nimi on peräisin heidän pääsponsorinsa nimestä Hotel Kantarellis (nyk. Scandic Vaasa). ==Sijoituksia pääsarjassa== * 1995-1996: 7. (runkosarjassa 7.) * 1996-1997: 8. (runkosarjassa 8.) * 1997-1998: 10. (runkosarjassa 11.) * 1998-1999: 12. (runkosarjassa 12.) == Lähteet == Luokka:Entiset suomalaiset kaukalopalloseurat Luokka:Entiset vaasalaiset urheiluseurat
Eren Derdiyok

Eren Derdiyok (s. 12. kesäkuuta 1988 Basel, Sveitsi) on Turkin sveitsiläinen jalkapalloilija. Hän edustaa Bayer 04 Leverkusenia. 190 senttimetriä pitkä Derdiyok on pelipaikaltaan hyökkääjä, mutta hän kykenee kuitenkin tarpeen tulleen pelaamaan myös keskuspuolustajana. == Seurajoukkueura == Hän aloitti jalkapallouransa vuonna 1994 Old Boysissa, jonka edustusjoukkueeseen hän nousi kaudeksi 2005/06 ja teki 18 sarjaottelussa kymmenen maalia. FC Basel huomasi Derdiyokin taidot maalintekijänä ja hankki hänet vuonna 2006 hänen ollessaan 18-vuotias. Ensimmäisellä kaudellaan Baselissa Derdiyok joutui tyytymään vaihtopelaajan rooliin ja hän pelasi kauden aikana vain yhden kokonaisen ottelun ja yhteensä 220 minuuttia. Kaudeksi 2007/08 Derdiyokin asema joukkueessa parani ja hän sai peliaikaa säännöllisesti. Kausi päättyi juhlaviin tunnelmiin, sillä 2. maaliskuuta 2008 Derdiyok teki ensimmäisen hattutemppunsa vierasottelussa Thunia vastaan, 6. huhtikuuta hän oli voittamassa Sveitsin cupia ja kauden päätteeksi Basel voitti Sveitsin mestaruuden. Lisäksi Derdiyok palkittiin Sveitsin kauden parhaana nuorena pelaajana. 29\. kesäkuuta englantilaiset tiedotusvälineet uutisoivat Derdiyokin käyvän neuvotteluja siirrosta Newcastleen. == Maajoukkueura == Derdiyok on lukeutunut Sveitsin juniorimaajoukkueiden vakiopelaajistoon viimeisten muutamien vuosien aikana. Alle 19-vuotiaiden joukkueessa hän teki kymmenessä ottelussa seitsemän maalia ja alle 21-vuotiaissa yhtä monta vain viidessä pelissä. Nämä suoritukset yhdessä liigapelien hyvien suoritusten kanssa toivat Derdiyokille kutsun myös A-maajoukkueeseen. Ensimmäisen maaottelunsa hän pelasi 19-vuotiaana Wembleyllä Englantia vastaan 6. helmikuuta 2008. Hän tuli peliin mukaan vaihdosta puoliajalla ja teki maalin vain 12 minuuttia myöhemmin ensimmäisellä ottelussa tekemällään laukauksella. Derdiyok oli mukana Sveitsin joukkueessa myös 2008 EM-kotikisoissa koko turnauksen nuorimpana pelaajana. == Lähteet == Luokka:Sveitsiläiset jalkapalloilijat Luokka:Vuonna 1988 syntyneet Luokka:Elävät henkilöt
Kestilän kirkko

Kestilän kirkko on Siikalatvan seurakunnan kirkko Kestilän taajamassa. Kestilän kirkko on puinen ristikirkko, mutta sen pohjois- ja eteläsakarat on vain hieman yli puolet itä- ja länsisakaroista. Kirkko vihittiin käyttöön 24. elokuuta 1856. Kirkko rakennettiin vuosina 1854–1855. Sen on suunnitellut arkkitehti Ernst Lohrmann, joka toimi tuolloin Yleisten rakennusten intendentinkonttorin intendenttinä. == Esineistö == Vanhat 6-äänikertaiset urut on valmistanut Kangasalan urkutehdas vuonna 1908. Vanhat urut kunnostettiin 2001 ja ne ovat edelleen käytössä. Samana vuonna kirkkoon saatiin Veikko Virtasen rakentamat uudet 13-äänikertaiset urut. Alttaritaulun Kristus ristillä on maalannut taiteilija Paavo Leinonen. Alttaritaulu on vuodelta 1946. Juho Myllyojan vuonna 1895 veistämä vaivaisukko on kirkon eteisessä, jonne se on siirretty turvaan vahingonteoilta. == Lähteet == == Aiheesta muualla == * * Luokka:Kestilä Luokka:Ernst Lohrmannin suunnittelemat rakennukset Luokka:Pohjois-Pohjanmaan kirkkorakennukset Luokka:Suomen puiset ristikirkot Luokka:Siikalatvan rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Antti Härmä

Antti Härmä (s. 5. tammikuuta 1987 Helsinki) on suomalainen entinen jääkiekkomaalivahti. Härmä pelasi viimeksi kaudella 2011-2012 II-divisioona- joukkue Haukiputaan Ahmoissa. Aikaisemmin hän oli edustanut muun muassa KooKoota ja Espoon Bluesia. Jokipojissa Härmä vakiinnutti ykkösmaalivahdin paikan kaudella 2010–2011,Antti Härmä Jokipoikien ykkösvahdiksi Jatkoaika.com. Viitattu 9.7. 2011. pelaten 37 ottelua.Antti Härmä Eliteprospects.com. Viitattu 9.7. 2011. Hän on myös edustanut Suomea jääkiekon alle 20-vuotiaiden maailmanmestaruuskilpailuissa vuonna 2007. ==Lähteet== * * ===Viitteet=== == Aiheesta muualla == * Luokka:Suomalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Espanjan Alankomaat

Espanjan Alankomaat (, ) oli nimitys Alankomaiden eteläisille maakunnille, jotka jäivät osaksi Espanjaa, kun kapinalliset hollantilaiset perustivat Yhdistyneet provinssit. Alueeseen kuuluivat nykyiset Luxemburg ja Belgia (lukuun ottamatta Liègen hiippakuntaa). Habsburgit saivat Alankomaat haltuunsa vuonna 1482. Vuonna 1556 ne siirtyivät Habsburgien espanjalaiselle haaralle. Vilhelm I Oranialaisen johdolla Alankomaiden pohjoiset protestanttiset maakunnat nousivat kapinaan vuonna 1567 ja kahdeksankymmenvuotinen sota syttyi. Eteläiset, katoliset provinssit vannoivat uskollisuutta Espanjan kuninkaalla ja hänen asettamalleen kuvernöörille. 23. tammikuuta 1579 joukko protestanttisia pohjoisia maakuntia solmi Utrechtin liiton (Unie van Utrecht), jossa ne lupautuivat puolustamaan toisiaan Espanjan armeijaa vastaan. Vuonna 1581 maakunnat vetivät valansa Filip II:lta, ja siten virallisesti syrjäyttivät hänet hallitsijan asemasta. Espanjan valtaan jääneitä Alankomaiden eteläisiä maakuntia alettiin kutsua Espanjan Alankomaiksi. Espanjan Alankomaat luovutettiin vuonna 1713 Espanjan perimyssodan jälkeen Utrechtin rauhassa Itävallalle, ja Itävallan Alankomaat syntyivät. Ranska valloitti alueen 1795 ja Napoleonin sotien jälkeen Wienin kongressissa 1815 alue liitettiin Yhdistyneiden Alankomaiden kuningaskuntaan. Vuonna 1830 Belgia itsenäistyi. Luokka:Alankomaiden historia Luokka:Belgian historia Luokka:Espanjan historia
Australian avoin tennisturnaus 2007

Vuoden 2007 Australian avoin tennisturnaus pelattiin 15.–28. tammikuuta 2007 Melbournessa. Kaksinpelien mestareiksi pelasivat Sveitsin Roger Federer ja Yhdysvaltain Serena Williams. __NOTOC__ ==Loppukierrokset== ===Miesten kaksinpeli=== ===Naisten kaksinpeli=== Luokka:Australian avoin tennisturnaus Luokka:Vuoden 2007 tennis
Joacim Tuuri

Joacim Tuuri (s. 16. lokakuuta 1989 Vaasa) on uransa lopettanut suomalainen jalkapalloilija. Hän oli pelipaikaltaan keskikenttäpelaaja. Tuuri on Vaasan Palloseuran kasvatti. Hän pelasi Veikkausliigassa yksitoista ottelua ja teki yhden maalin kausina 2008–2009. ==Lähteet== * Veikkausliigan Hall of Fame Luokka:Suomalaiset jalkapalloilijat Luokka:Vuonna 1989 syntyneet Luokka:Elävät henkilöt
Piippolan kirkko

Piippolan kirkko on Siikalatvan seurakunnan kirkko, joka sijaitsee Siikalatvalla Piippolan taajamassa. Piippolan kirkko on Oulun hiippakunnan tiekirkko. Piippolasta tehtiin oma saarnahuonekuntansa heinäkuussa 1769. Kirkon rakentaminen oli kuitenkin aloitettu ilman lupaa jo ennen saarnahuonekunnan perustamista. Rakennustöitä johti Simo Jylkkä. Usean vuoden töiden jälkeen puinen ristikirkko valmistui, ja se vihittiin käyttöön uudenvuodenpäivänä 1771. Kirkko nimettiin silloisen kruununprinsessan mukaan Magdalenan kirkoksi. Kirkon peruskorjauksessa vuonna 1888 rakennuksen ulkoasua uudenaikaistettiin uusgoottilaiseen tyyliin, minkä vuoksi kirkkoa ei aina pidetä Jylkän suunnittelemana. Samassa korjauksessa hävitettiin kirkkomaalari Mikael Toppeliuksen tekemät seinämaalaukset. == Esineistö == 15-äänikertaiset Kangasalan urkutehtaan valmistamat urut ovat vuodelta 1959. Alttaritaulun Jeesus kolkuttaa ovelle on maalannut vuonna 1910 Kaarlo Metsävainio, josta myöhemmin tuli Oulun suomalaisen yhteiskoulun rehtori. Vuosien 1999–2000 korjauksissa konservoitiin saarnastuoli maalauksineen vuoden 1779 ulkoasuun. == Lähteet == == Aiheesta muualla == * Luokka:Piippola Luokka:Pohjois- Pohjanmaan kirkkorakennukset Luokka:Suomen puiset ulkoviisteiset ristikirkot Luokka:Siikalatvan rakennukset ja rakennelmat Luokka:Suomen 1700-luvulla rakennetut rakennukset ja rakennelmat
Laura Ramsey

Laura Ramsey (s. 14. marraskuuta 1982 Brandon, Wisconsin, Yhdysvallat) on yhdysvaltalainen näyttelijä. Hän on esiintynyt useissa elokuvissa, muun muassa Venomissa (2005), She's the Manissa (2006) ja The Covenantissa (2006). == Biografia == === Varhaisvaiheet === Ramsey syntyi Brandonissa, Wisconsinissa, missä hän kävi koulua nimeltä Laconia High School ja heti tämän jälkeen muutti Los Angelesiin tavoitteenaan luoda itselleen näyttelijän uraa. Hänet löydettiin Los Angelesin Sunset Boulevardin varrella olevassa ravintolassa, jossa hän oli tarjoilijana. === Ura === Ramseyn ensirooli oli reality- elokuvassa The Real Cancun (2003). Hänellä oli pieni rooli Natalie Day -nimisenä tyttönä TV-sarjassa The Days vuonna 2004. Vuonna 2005 Ramsey oli mukana Catherine Hardwicken ohjaamassa elokuvassa Lords of Dogtown. Elokuvan on käsikirjoittanut Stacy Peralta, ja elokuvassa nähtiin muita suuria nimiä, kuten Emile Hirsch, Heath Ledger, Nikki Reed, Rebecca De Mornay sekä lukuisia muita. Ramsey esitti elokuvassa Gabrielle-nimistä tyttöä. Samana vuonna hän esiintyi vielä kolmessa eri elokuvassa: Inside Out, Cruel World sekä Venom. Vuonna 2008 Ramsey vieraili TV-sarjassa Mad Men roolissa nimeltään Joy. Hän esiintyi yhdessä jaksossa nimeltään "The Jet Set". Seuraavana vuonna hän esiintyi neljässä elokuvassa: Shrink Middle Men, Street ja Catch .44. == Filmografia == Vuosi Nimi Rooli Laji Huomioita 2003 The Real Cancun Oma itsensä Elokuva 2004 The Days Natalie Day TV-sarja 6 jaksoa 2005 Lords of Dogtown Gabrielle Elokuva Inside Out Miranda Elokuva Cruel World Jenny Elokuva Venom Rachel Elokuva 2006 She's the Man Olivia Elokuva The Covenant Sarah Wenham Elokuva 2007 Whatever Lola Wants Lola Elokuva 2008 The Ruins Stacy Elokuva Mad Men Joy TV-sarja 1 jakso 2009 Shrink Keira Elokuva Middle Men Audrey Dawn Elokuva Street Lexi Elokuva Catch .44 Dawn Elokuva Ennakkotuotanto == Aiheesta muualla == * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Petter (rap-artisti)

Petter Alexis Askergren eli Petter (s. 24. toukokuuta 1974) on ruotsalainen rap-muusikko. Petter aloitti uransa vuonna 1996, ja hänen ensimmäinen studioalbuminsa Mitt Sjätte Sinne julkaistiin vuonna 1998. Albumi aloitti hip hop -villityksen Ruotsissa. Petter on tehnyt yhteistyötä norjalaisen rap- tuottaja Tommy Teen kanssa. Hänellä on myös oma levy-yhtiö Bananrepubliken. Petter vieraili räppäri Pee Ween kanssa suomalaisen Fintelligens-yhtyeen Renesanssi-albumin ”Stockholm–Helsinki”-kappaleella. Petter asuu vaimonsa Mikaelan kanssa, ja heillä kaksi lasta. Hän on opiskellut taidehistoriaa Uppsalan yliopistossa. Hänelle diagnosoitiin ADHD vuonna 2011. ==Diskografia== ===Albumit=== * Mitt Sjätte Sinne (1998) * Bananrepubliken (1999) * Petter (2001) * Ronin (2004) * P (2006) * God Damn It (2007) * X-Greatest Hits (2008) * En räddare i nöden (2010) * Samlar ut den (2010) ===Singlet=== * Vinden Har Vänt (1998) * Du Vet Att Jag Gråter (1998) * Mikrofonkåt (1999) * Saker & Ting (1999) * Så Klart! (2000) * Rulla Med Oss (2000) * Tar Det Tillbaka (2001) * Ey Yo (2002) * Fredrik Snortare & Cecilia Synd (2004) * Repa Skivan (2004) * Det Går Bra Nu (2006) * Storstadsidyll (2006) * God Damn It (2007) * Logiskt (2007) * Goda dagars magi (2008) * "Min click" (mukana Kihlen)(2008) * "Slag under bältet" (2009) * "För alla dom" (2009) * "Fast för evigt" (2010) * "Gör min dag" (mukana Magnus Carlson) (2010) == Lähteet == ==Aiheesta muualla== * Petterin sivusto Luokka:Ruotsalaiset hip hop -artistit Luokka:Vuonna 1974 syntyneet Luokka:Elävät henkilöt
Steven Strait

Steven A. Strait (s. 23. maaliskuuta 1986 Greenwich Village, New York) on yhdysvaltalainen näyttelijä ja laulaja. Hän syntyi New Yorkissa. == Biografia == === Varhaisvaiheet ja malliura === Strait syntyi ja kasvoi Greenwich Villagessa, New Yorkissa. Hän valmistui vuonna 2004 Xavier High Schoolista. Hän otti näytelmätunteja Stella Adler Studiolla. Ollessaan teini-ikäinen Strait toimi mallina joillekin firmoille, muun muassa seuraaville: L'uomo Vogue, Spoon-lehdelle, Details, Surface, Hollister Kalifornia ja Pop-lehdelle. Hän teki yhteistyötä monien valokuvaajien kuten Bruce Weberin, Herb Rittsin ja Ellen von Unwerthin kanssa. === Ura näyttelijänä === Strait aloitti näytelmätuntinsa ollessaan yhdentoista. Ollessaan kuudennella luokalla hän alkoi ottaa näytelmätunteja joissa esiinnyttiin Village Community School -koulussa. Hän löysi intohimonsa näyttelemisen suhteen esiinnyttyään ensimmäisen kerran. Hän työskenteli Stella Adler Acting Studiolla ja Black Nexxus Acting Studiolla New Yorkissa. Vuonna 2004 Strait muutti Kaliforniaan isompaa näyttelijän uraa luoden. Kun hän vuonna 2005 oli käynyt koe- esiintymisessä, hän sai roolin saman vuoden elokuvaan Sky High, jossa hän esittää teini-ikäistä supersankaria nimeltä Warren Peace. Hän tulkitsi laulun "One Thing Leads to Another" elokuvan soundtrackiksi The Fixx -yhtyeen kanssa. Sttaitin seuraava elokuvaprojekti tapahtui Ashlee Simpsonin (tämän debyyttielokuvassa) ja Pell Jamesin kanssa elokuvassa Undiscovered, joka kertoo nuorista näyttelijöistä joista tulee tähtiä. Vuonna 2006 hän tähditti kauhuelokuvaa The Covenant roolinaan Caleb Danvers. Vuonna 2008 hän oli mukana esihistoriallisessa elokuvassa 10000 BC. Strait esiintyi vuonna 2008 elokuvassa Stop-Loss Michael Colsonina. === Musiikkiura === Strait aloitti laulu-uransa eräässä New Yorkin bändissä. Bändiin kuuluivat Riyaad Edoo, Lukasz Gunia, Michael D'Andrilli ja Geoff Toelocca. Straitia pyydettiin lähtemään bändistä kun hänen vokaalityylinsä ja esiintymisensä ei ollut samanlaista kuin muulla bändillä. Myöhemmin Strait kokosi The Tribe -yhtyeen Michael D'Andrillin kanssa. Strait oli kuitenkin niin kiireinen, että bändi ei toimi enää yhdessä. Straitillä on levytyssopimus Lakeshore Recordsin kanssa ja on julkaissut sooloalbumin. Strait lauloi seitsemän laulua Undiscovered- elokuvan soundtrackilla. Ne ovat: Laulu "Boomerang" "This Is Living" "Never Said Anything" "Half Lit" "Smart in a Stupid Way" (Ashlee Simpsonin kanssa) "Pure Example" "House Lights" ===Yksityiselämä === Vuonna 2006 Strait alkoi tapailla Lynn Collinsia. Vuonna 2008 Steven Strait ilmoitti, että he ovat menneet kihloihin. Myöhemmin samana vuonna hän ilmoitti heidän olevan naimisissa. == Filmografia == Vuosi Elokuva Rooli Huomioita 2005 Sky High Warren Peace Undiscovered Luke Falcon 2006 The Covenant Caleb Danvers 2008 10000 BC D'Leh Stop-Loss Michael Colson 2009 City Island Tony Nardella 2015–2022 The Expanse James Holden Sarja == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Robert Hoffman

Robert James Hoffman III (s. 21. syyskuuta 1980) on yhdysvaltalainen näyttelijä, tanssija ja koreografi. == Biografia == Hoffman syntyi Gainesvillessä Floridassa Charlotte ja Robert Hoffmanille. Perhe muutti Madisoniin Alabamaan Hoffmanin ollessa seitsemänvuotias. Hänellä on yksi nuorempi veli ja kaksi pikkusiskoa. Hoffman tajusi intohimonsa tanssiin nähtyään Michael Jacksonin ”Thrillerin”. Hoffman kävi hetken aikaa Alabama School of Fine Arts -koulua ja teki debyyttinsä näyttelijänä vuonna 2003 televisiosarjassa American Dreams. Hänellä on ollut pieniä rooleja tanssijana muun muassa elokuvissa From Justin to Kelly, Dirty Dancing: Havana Nights, Coach Carter ja You Got Served, joista viimeksi mainitusta hän sai American Choreographer -palkinnon. Hoffman on työskennellyt tanssijana myös Christina Aguileran, Usherin, Mýan, Marilyn Mansonin, Ricky Martinin ja Svetlanan kanssa. Hän on myös käsikirjoittanut, ohjannut ja näytellyt useissa lyhyissä sketseissä, joista huomattavin on Kinetsu Hayabusa; the urbas ninja, jossa hän pukeutui mustaan ninja-asuun ja esittää stuntteja ympäri kaupunkia. Sketsit ovat ansainneet Hoffmanille laajan fanijoukon. Hoffman näytteli televisiosarjassa Guituplets ja Foxin draamasarjassa Kadotettu. Hoffmanin ensimmäinen merkittävä elokuvarooli oli vuoden 2006 komediassa She’s the Man, jossa näyttelevät muun muassa Amanda Bynes ja Channing Tatum, jonka kanssa Hoffman ystävystyi elokuvan kuvauksissa. Hoffman näytteli Tatumin kanssa myös kahdessa muussa elokuvassa, Coach Catcher ja Step Up 2 the Streets. Hoffman esiintyi myös MTV:n Wild 'n Out -ohjelmassa ja vieraili Huippumalli haussa -sarjassa. Vuonna 2008 hän näytteli Step Up 2 the Streets -elokuvassa Chase Collinsia, joka on lahjakas tanssija Marylandin taidekoulusta, ja kesäkuussa 2008 Hoffman otti Briana Eviganin kanssa vastaan MTV Movie Awardin "parhaasta suudelmasta" Step Up 2 the Streetsissä. == Filmografia == Vuosi Nimi Rooli Huomioita 2003 American Dreams Brian Wilson (TV) From Justin to Kelly Tanssija Gigli Tanssija rannalla 2004 You Got Served Max Dirty Dancing: Havana Nights Tanssija Quintuplets Matt 2005 I? Older David Coach Carter Dancer Guess Who Tanssija Nick Cannon's Wild n' Out Oma itse 2006 She’s the Man Justin Drayton Kadotettu Adam Putnam C.S.I. Miami Brad Hoffman (TV) Campus Ladies Evan (TV) 2007 Dash 4 Cash Michael Revenge Dennis (TV) Nick Cannon Presents: Short Circuitz Monia hahmoja Shrooms Bluto Bag Boy Clyde 'Windmill' Wynorski 2008 Liz Meriwether Project Brian Step Up 2 the Streets Chase Collins Say Hello to Stan Talmadge Bart 2009 Young Americans Tyler Aliens in the Attic Ricky Burning Palms Chad Bower Greek Patrick Chambers (TV) == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Briana Evigan

Briana Barbara-Jane Evigan (s. 23. lokakuuta 1986 Los Angeles, Kalifornia) on yhdysvaltalainen näyttelijä ja tanssija. Hän syntyi Los Angelesissa Pamela C. Serpen ja näyttelijä Greg Eviganin tyttärenä. Hänellä on veli Jason ja sisko Vanessa. Evigan aloitti uransa lapsena ja hänen debyyttinsä oli 10-vuotiaana elokuvassa House of the Damned. Hänet tunnetaan parhaiten Andie Westin roolista Step Up -elokuvissa. Hän otti Robert Hoffmanin kanssa vastaan palkinnon MTV Movie Awards -palkintogaalassa parhaasta suudelmasta elokuvassa Step Up 2 the Streets (2008). Lisäksi Evigan on tunnettu rooleistaan kauhu- ja trillerielokuvissa, kuten Sorority Row ja Stash House. == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Greg Evigan

Gregory Ralph "Greg" Evigan (s. 14. lokakuuta 1953) on yhdysvaltalainen näyttelijä. Hän on naimisissa Pamela C. Serpen kanssa, ja hänellä on kolme lasta: Jason, Vanessa ja Briana. New Jerseyssä syntynyt Evigan on esiintynyt televisiossa, musikaaleissa ja elokuvissa. Hän nousi julkisuuteen 1970-luvulla. == Aiheesta muualla == * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Viktor Anitškin

Viktor Ivanovitš Anitškin (, 8. joulukuuta 1941 Sverdlovsk – 5. tammikuuta 1975 Moskova) oli venäläinen jalkapalloilija. Uransa aikana hän pelasi FK Dynamo Moskovassa (1960–1972) ja FK Dynamo Brjanskissa (1972). Hän osallistui myös kaksi kertaa jalkapallon Euroopan-mestaruuskilpailuihin Neuvostoliiton jalkapallomaajoukkueessa. Vuonna 1964 joukkue sijoittui toiseksi ja vuonna 1968 neljänneksi. Anitškin kuoli pian uransa lopettamisen jälkeen sydämen vajaatoimintaan. == Saavutukset == * Neuvostoliiton mestaruus vuonna 1963 (hopeaa vuosina 1967 ja 1970) * Neuvostoliiton Cupin voitto vuosina 1967 ja 1970 * Cup-voittajien cup -kilpailussa toinen sija vuonna 1972 * Vuoden 1964 Euroopan-mestaruuskilpailuissa hopeaa Luokka:Neuvostoliittolaiset jalkapalloilijat Luokka:Vuonna 1941 syntyneet Luokka:Vuonna 1975 kuolleet